Here is a page extracted from Wikipedia that may contain CSS, HTML, and a lot of unformatted text.

Title: Carcinización
Content: La carcinización ye un eixemplo de evolución converchent en a cual un crustacio evoluciona a una forma semellant a la d'un cangrillo. Lo termin estió introducito en a biolochía evolutiva per L. A. Borradaile, qui lo describió como "un d'os muitos intentos d'a naturaleza d'evolucionar un cangrillo".

Eixemplos 
Se creye que la carcinización se produció de forma independient en a lo menos cinco grupos de crustacios decapodos:
 Los litodidos (cangrillos chigants u reals), que la mayoría d'os cientificos creyen que evolucionoron d'os ancestros d'o cangrillo armitanyo.
 Los cangrillos de porcelana, que son estreitament relacionatos con os galateidos.
 Lo cangrillo de piedra peluto (Lomis hirta).
 Lo cangrillo d'os cocoters (Birgus latro).
 Los braquiuros (los verdaders cangrillos comuns).

Un eixemplo prehistorico ye l'orden extinto d'os crustacios Cyclida, que desenvolvioron la suya morfolochía semellant a un cangrillo antis d'a existencia d'os verdaders cangrillos.

Litodidos 

L'eixemplo d'os litodidos (familia Lithodidae) que evolucionoron a partir d'os ancestros d'os cangrillos armitanyos ha estato particularment bien estudiato, y la evidencia en a suya biolochía empara esta teoría. Per eixemplo, la mayoría d'os cangrillos armitanyos son asimetricos, per lo que encaixan bien en as conchas de caragol en espiral; los abdomens d'os litodidos, encara que no usan conchas de caragol como cubillar, tamién son asimetricos.

Hipercarcinización 
En o cangrillo de porcelana Allopetrolisthes spinifrons se puet observar una forma excepcional d'a carcinización denominata "hipercarcinización". Antimás d'a forma corporal alcorzata, A. spinifrons tamién amuestra un dimorfismo sexual semellant a l'observato en os verdaders cangrillos, an los masclos tienen un pleón mes curto que las fembras.

Referencias 

Biolochía
Crustacea